《新制冰纱梅花帐张孟奇题额多丽词赋以戏之》
明代·邓云霄

帐底梅花度暗香，炎天霜雪午生凉。初唏短发风敲竹，半卷疏帘月到床。

度岭寄来人更远，罗浮归去梦偏长。清斋已比寒梅瘦，怪尔新词恼太常。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。